આજનાં ભાગદૌડભર્યા જીવનમાં આંખોનું ધ્યાન રાખવું ખુબ જ જરૂરી છે. કારણ કે આંખ છે તો દુનિયા સુંદર છે નહિ તો સમગ્ર દુનિયા અંધારપટ છે. આંખોની રોશનીને કમજોર થતા અટકાવવા લીલા શાકભાજી ખાવાની આદત રાખવી જોઇએ, બની શકે તો બહારનું ખાવાનું ટાળવું જોઇએ. લીલા પત્તાવાળી શાકભાજી ખાવી જોઇએ, તેમા આયરનની ભરપૂર માત્રા હોય છે, જે તમારી આંખો માટે ફાયદાકારક છે. ફાસ્ટફૂડ અને વધુ પડતા તેલવાળું ખાવાનું ટાળવું જોઇએ. નિયમિત ફ્રૂટ ખાવાથી આંખને સુરક્ષા મળી શકે છે. જો તમે ઇંડા ખાવો છો તો તે તમારી આંખ માટે ગુણકારી સાબિત થઇ શકે છે. ઇંડામાં અમીનો એસિડ, સલ્ફર, લ્યુટિન, લૈક્ટિન, વિટામિન બી2 હોય છે. આ સાથે તમે લીલા ઘાસ પર મોર્નિંગ વૉક કરીને પણ આંખોને ઠંડક આપી શકો છો. લીલા ઘાસમાં ખુલ્લા પગે ચાલવાથી પગનાં તળિયાને ઠંડક મળે છે જે તમારી આંખો માટે પણ તેટલા જ ફાયદાકારક છે.